Kryptos

Kryptos ir skulptūra, kas atrodas Centrālās izlūkošanas pārvaldes (CIP) mītnē Lenglijā, Virdžīnijā, ASV. Skulptūras autors ir amerikāņu mākslinieks Džims Sanborns. Nosaukums Kryptos nāk no seno grieķu vārda, kas nozīmē "apslēpts".

Kopš tās uzstādīšanas 1990. gada 3. novembrī neskaitāmi kriptologi ir centušies atšifrēt četrus šifrētos ziņojumus, kas ir attēloti uz skulptūras. Pagaidām ir atrisināti tikai trīs ziņojumi, bet ceturtais ir kļuvis par vienu no slavenākajiem neatrisinātajiem šifriem pasaulē. Skulptūra turpina interesēt gan amatieru, gan profesionālus kriptoanalītiķus, kas cenšas atšifrēt ceturto daļu. Mākslinieks līdz šim ir devis divus pavedienus šīs neatšifrētās daļas atrisināšanai.

 Apraksts 
Skulptūru veido četras lielas vara plāksnes ar citiem elementiem, kas sastāv no ūdens, koksnes, augiem, sarkana un zaļa granīta, baltā kvarca un pārakmeņotas koksnes. Ievērojamākā skulptūras daļa ir S formas vara plāksne, kas atgādina attītu papīra tīstokli, uz kura vienā pusē ir uzrakstīts teksts. Visas uz plāksnes attēlotās zīmes ir latīņu alfabēta burti un vairākas jautājuma zīmes. Džims Sanborns ēkas apkārtnē arī ir novietojis arī citas skulptūras ar šifrētiem ziņojumiem, piemēram, vairākas granīta plāksnes, uz kurām novietotajās vara loksnēs ir vairākas Morzes koda ziņas.

Skulptūras izveides izmaksas 1988. gadā bija 250 000 ASV dolāri (501 000 dolāru vērtībā 2016. gadā)."FAQ About Kryptos". 

 Šifrētie ziņojumi 
Šifrētais teksts atrodas skulptūras kreisajā pusē. Tekstā kopumā ir 869 rakstzīmes: 865 burti un 4 jautājuma zīmes.Zetter, Kim. "Typo Confounds Kryptos Sleuths" Wired April 20, 2006 Līdz šim atšifrētajā tekstā ir atrasti trīs kļūdaini uzrakstīti vārdi, kurus skulptūras autors speciāli ir ievietojis. Trīs burti (YAR) teksta apakšējā daļā ir vienīgās augšrakstā esošās rakstzīmes. Labās puses teksti izmanto Vigenère šifru un trešais teksts — transponēšanu. Vienā no rindiņām ir papildu burts "L", kurš nebija paredzēts sākotnējā ziņojumā. Sanborns atzinis, ka tas atrodas tur kļūdas pēc. Sanborns arī atklāja, ka skulptūra ir mīkla mīklā, kas būs atrisināma tikai pēc tam, kad visi četri šifrētā teksta fragmenti būs atšifrēti. Mākslinieks arī izteicās, ka gadījumā, ja viņš nomirs, pirms visus ziņojumus atšifrēs, būs kāds cilvēks, kas pateiks atrisinājumu.Zetter, Kim. "Questions for Kryptos' Creator," Wired (January 20, 2005).

 EMUFPHZLRFAXYUSDJKZLDKRNSHGNFIVJ
 YQTQUXQBQVYUVLLTREVJYQTMKYRDMFD
 VFPJUDEEHZWETZYVGWHKKQETGFQJNCE
 GGWHKK?DQMCPFQZDQMMIAGPFXHQRLG
 TIMVMZJANQLVKQEDAGDVFRPJUNGEUNA
 QZGZLECGYUXUEENJTBJLBQCRTBJDFHRR
 YIZETKZEMVDUFKSJHKFWHKUWQLSZFTI
 HHDDDUVH?DWKBFUFPWNTDFIYCUQZERE
 EVLDKFEZMOQQJLTTUGSYQPFEUNLAVIDX
 FLGGTEZ?FKZBSFDQVGOGIPUFXHHDRKF
 FHQNTGPUAECNUVPDJMQCLQUMUNEDFQ
 ELZZVRRGKFFVOEEXBDMVPNFQXEZLGRE
 DNQFMPNZGLFLPMRJQYALMGNUVPDXVKP
 DQUMEBEDMHDAFMJGZNUPLGEWJLLAETG  ABCDEFGHIJKLMNOPQRSTUVWXYZABCD
 AKRYPTOSABCDEFGHIJLMNQUVWXZKRYP
 BRYPTOSABCDEFGHIJLMNQUVWXZKRYPT
 CYPTOSABCDEFGHIJLMNQUVWXZKRYPTO
 DPTOSABCDEFGHIJLMNQUVWXZKRYPTOS
 ETOSABCDEFGHIJLMNQUVWXZKRYPTOSA
 FOSABCDEFGHIJLMNQUVWXZKRYPTOSAB
 GSABCDEFGHIJLMNQUVWXZKRYPTOSABC
 HABCDEFGHIJLMNQUVWXZKRYPTOSABCD
 IBCDEFGHIJLMNQUVWXZKRYPTOSABCDE
 JCDEFGHIJLMNQUVWXZKRYPTOSABCDEF
 KDEFGHIJLMNQUVWXZKRYPTOSABCDEFG
 LEFGHIJLMNQUVWXZKRYPTOSABCDEFGH
 MFGHIJLMNQUVWXZKRYPTOSABCDEFGHI ENDYAHROHNLSRHEOCPTEOIBIDYSHNAIA
 CHTNREYULDSLLSLLNOHSNOSMRWXMNE
 TPRNGATIHNRARPESLNNELEBLPIIACAE
 WMTWNDITEENRAHCTENEUDRETNHAEOE
 TFOLSEDTIWENHAEIOYTEYQHEENCTAYCR
 EIFTBRSPAMHHEWENATAMATEGYEERLB
 TEEFOASFIOTUETUAEOTOARMAEERTNRTI
 BSEDDNIAAHTTMSTEWPIEROAGRIEWFEB
 AECTDDHILCEIHSITEGOEAOSDDRYDLORIT
 RKLMLEHAGTDHARDPNEOHMGFMFEUHE
 ECDMRIPFEIMEHNLSSTTRTVDOHW?OBKR
 UOXOGHULBSOLIFBBWFLRVQQPRNGKSSO
 TWTQSJQSSEKZZWATJKLUDIAWINFBNYP
 VTTMZFPKWGDKZXTJCDIGKUHUAUEKCAR NGHIJLMNQUVWXZKRYPTOSABCDEFGHIJL
 OHIJLMNQUVWXZKRYPTOSABCDEFGHIJL
 PIJLMNQUVWXZKRYPTOSABCDEFGHIJLM
 QJLMNQUVWXZKRYPTOSABCDEFGHIJLMN
 RLMNQUVWXZKRYPTOSABCDEFGHIJLMNQ
 SMNQUVWXZKRYPTOSABCDEFGHIJLMNQU
 TNQUVWXZKRYPTOSABCDEFGHIJLMNQUV
 UQUVWXZKRYPTOSABCDEFGHIJLMNQUVW
 VUVWXZKRYPTOSABCDEFGHIJLMNQUVWX
 WVWXZKRYPTOSABCDEFGHIJLMNQUVWXZ
 XWXZKRYPTOSABCDEFGHIJLMNQUVWXZK
 YXZKRYPTOSABCDEFGHIJLMNQUVWXZKR
 ZZKRYPTOSABCDEFGHIJLMNQUVWXZKRY
  ABCDEFGHIJKLMNOPQRSTUVWXYZABCD

 Risinātāji 
Pirmā persona, kas publiski paziņoja, ka viņš atrisinājis pirmās trīs daļas, bija Džims Gilloglijs, datorspeciālists no Kalifornijas, kas 1999. gadā atšifrēja šīs sadaļas, izmantojot datoru.

Pēc Gilloglija paziņojuma CIP atklāja, ka viņu analītiķis Deivids Steins 1998. gadā arī bija atrisinājis tās pašas daļas ar zīmuli un papīru, lai gan tajā laikā viņa risinājums tika izplatīts tikai izlūkošanas kopienā.

Arī Nacionālās drošības aģentūra arī apgalvoja, ka daži no viņu darbiniekiem atrisināja tās pašas trīs daļas, bet neatklāja risinātāju identitātes līdz 2000. gada martam. Viņu komanda šīs daļas atrisināja 1992. gada beigās.

2013. gadā, atbildot uz Informācijas brīvības akta pieprasījumu, Nacionālās drošības aģentūra izdeva dokumentus, kas liecināja, ka toreizējais CIP ģenerāldirektora vietnieks izaicināja viņus atrisināt Kryptos puzli. Dokumenti liecina, ka līdz 1993. gada jūnijam neliela grupa kriptoanalītiķu bija veiksmīgi atrisinājuši pirmās trīs daļas.

Visos šajos mēģinājumos otrās daļas atrisinājums beidzās ar WESTIDBYROWS, bet 2005. gadā Nikola Frīdriha, datorspeciāliste no Vankūveras, Kanādā, noteica, ka viens no iespējamajiem risinājumiem ir WESTPLAYERTWO."From a radio interview on BellCoreRadio, season 1, episode 32, Barcode Brothers". 

2006. gadā Sanborns paziņoja, ka viņš ir kļūdījies 2. daļā, un atklāja, ka pēdējā daļa ir WESTXLAYERTWO, nevis kāds no iepriekš minētajiem.

 Risinājumi 
Šādi risinājumi 1—3 skulptūras daļai.

Vārdu kļūdas tekstā ir speciāli ievietotas.

Pirmā ("K1") un otrā daļa ("K2") izmanto Vigenère šifru.

Trešā daļa ("K3") izmanto transponēšanas šifru.

Ceturtā daļa ("K4") izmanto līdz šim nezināmu metodi.

 Pirmā daļa 
Metode: Vigenère

Atslēgvārdi: Kryptos, Palimpsest

BETWEEN SUBTLE SHADING AND THE ABSENCE OF LIGHT LIES THE NUANCE OF IQLUSION

 Otrā daļa 
Metode: Vigenère

Atslēgvārdi: Kryptos, Absciss

IT WAS TOTALLY INVISIBLE HOWS THAT POSSIBLE ? THEY USED THE EARTHS MAGNETIC FIELD X THE INFORMATION WAS GATHERED AND TRANSMITTED UNDERGRUUND TO AN UNKNOWN LOCATION X DOES LANGLEY KNOW ABOUT THIS ? THEY SHOULD ITS BURIED OUT THERE SOMEWHERE X WHO KNOWS THE EXACT LOCATION ? ONLY WW THIS WAS HIS LAST MESSAGE X THIRTY EIGHT DEGREES FIFTY SEVEN MINUTES SIX POINT FIVE SECONDS NORTH SEVENTY SEVEN DEGREES EIGHT MINUTES FORTY FOUR SECONDS WEST X LAYER TWO

2006. gada aprīlī Sanborns atklāja, ka kļūdaini izlaidis burtu "X" teksta beigās, kas atdala teikumus.

Tekstā izteiktās koordinātas  norāda uz vietu aptuveni 45 metru attālumā no skulptūras atrašanās vietas.Secrets of the Lost Symbol, pp.319—326

 Trešā daļa 
Metode: Transponēšana

SLOWLY DESPARATLY SLOWLY THE REMAINS OF PASSAGE DEBRIS THAT ENCUMBERED THE LOWER PART OF THE DOORWAY WAS REMOVED WITH TREMBLING HANDS I MADE A TINY BREACH IN THE UPPER LEFT HAND CORNER AND THEN WIDENING THE HOLE A LITTLE I INSERTED THE CANDLE AND PEERED IN THE HOT AIR ESCAPING FROM THE CHAMBER CAUSED THE FLAME TO FLICKER BUT PRESENTLY DETAILS OF THE ROOM WITHIN EMERGED FROM THE MIST X CAN YOU SEE ANYTHING Q ?

Teksts ir aptuvens citāts no Hovarda Kārtera atmiņām par Tutanhamona kapeņu atvēršanu 1922. gada 26. novembrī. Ziņojuma pēdējais jautājumu izteica Lords Karnarvons Kārtera grāmatā par kapeņu atvēršanu. Archived May 18, 2007, at the Wayback Machine

 Ceturtā daļa 
Ceturtā daļa līdz šim nav publiski atrisināta.

 Norādes 
Komentējot 2006. gadā par savu kļūdu 2. daļā, Sanborns teica, ka atbildes uz pirmajām trīs daļām satur norādes uz ceturto sadaļu.
2010. gada novembrī, Sanborns paziņoja, ka "NYPVTT", 64.-69. burts ceturtajā daļā pēc atrisināšanas kļūst par "BERLIN".

2014. gada novembrī Sanborns deva norādi caur The New York Times, ka burti "MZFPK" (70—74) kļūst par "CLOCK" pēc atrisināšanas."A New Clue to 'Kryptos'".  Tas var būt atsauce uz seno Berlīnes pulksteni.

Sanborns papildus norādīja, ka, lai atrisinātu 4. daļā, "jums labāk ienirt tajā pulkstenī", bet piebilda, ka "Berlīnē ir vairāki ļoti interesanti pulksteņi."

 Atsauces 

 Ārējās saites 
 Džima Sanborna oficiālā Kryptos lapa
 Kryptos mājas lapa
 Kryptos fotogrāfijas

Kategorija:Kriptogrāfija
Kategorija:Skulptūras
Kategorija:Virdžīnija